
Изх. № 61-00-13/15.01.2026 г.
ДО

ОБЩИНСКИ СЪВЕТ

ГР.ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград
Относно: Кандидатстване на Община Златоград с проектно предложение към Фонд „Социална закрила“ по Компонент 1 „Придобиване на дълготрайни активи, текущо поддържане на материалната база и изграждане на нова, реконструкция и модернизация на съществуваща материална база за предоставяне на социални услуги“
УВАЖАЕМА  ГОСПОЖО КРЪСТЕВА,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Център за социална рехабилитация и интеграция предоставя комплекс от социални услуги на лица с увреждания, които съгласно чл.15 от Закона за социалните услуги са информиране и консултиране, застъпничество и посредничество, терапия и рехабилитация, обучение за придобиване на умения и подкрепа за придобиване на трудови умения.
Към момента ЦСРИ предоставя социални услуги на 107 лица с увреждания от Община Златоград.
Центърът е разположен в сграда общинска собственост, като с решения на общински съвет ползва партерния етаж и етаж 1. Партерният етаж има изградена достъпна среда за лица с увреждания, но за първия етаж такава липсва и лицата със затруднено придвижване на могат качествено да ползват всички услуги на центъра.
С кандидатстване с проект към Фонд „Социална закрила“ по Компонент 1 „Придобиване на дълготрайни активи, текущо поддържане на материалната база и изграждане на нова, реконструкция и модернизация на съществуваща материална база за предоставяне на социални услуги“, ще има възможност да се подобри физическата достъпност до всички етажи на сградата за потребители с трайни увреждания, възрастни хора и лица със затруднено придвижване, чрез изграждането и монтирането на асансьор.
Основната ни цел е да осигурим равен и безпрепятствен достъп до всички услуги в Център за социална рехабилитация и интеграция град Златоград за хора с увреждания и лица с ограничена подвижност, чрез изграждане на вътрешен асансьор, който да свързва двата етажа на Центъра.

Специфични цели на проектното предложение са:
· Да се подобри физическата достъпност до всички етажи на сградата за потребители с трайни увреждания, възрастни хора и лица със затруднено придвижване.
· Да се създадат условия за самостоятелно и безопасно придвижване на потребители без необходимост от чужда помощ.

· Да се повиши качеството и ефективността на предоставените социални услуги, чрез осигуряване на пълноценен достъп до всички функционални помещения.

· Да се подпомогне социалната интеграция и равнопоставеност на хората със специфични потребности.

· Да се приведе материалната база на Центъра в съответствие с изискванията за достъпна архитектурна среда и действащата нормативна уредба.

· Да се подобрят условията на труд за персонала при работа с лица с ограничена подвижност.
Размер на финансовите средства, за които се кандидатства по Компонент 1 е не повече от 36 800,00 евро, с включено ДДС. 

По процедурата се изисква съфинансиране от кандидатите, в размер на минимум 10% от общия бюджет.
Във връзка с гореизложеното, предлагам следния проект за                           

Р Е Ш Е Н И Е

На основание чл.21, ал.1, т.23 и ал.2 от ЗМСМА, чл. 25, ал.1 и ал.2, т.1 от Закона за социалните услуги, Общински съвет град Златоград, 

                                                          Р Е Ш И

1. Дава съгласие Община Златоград да кандидатства с проектно предложение  към Фонд „Социална закрила“  по Компонент 1 „Придобиване на дълготрайни активи, текущо поддържане на материалната база и изграждане на нова, реконструкция и модернизация на съществуваща материална база за предоставяне на социални услуги“, за осигуряване на достъпна среда в Център за социална рехабилитация и интеграция град Златоград, чрез изграждане и монтиране на асансьор.                                                                                                                                                                                                                                                                                                                                                                                                                                                                                                                                                                                                                                                  
2. Дава съгласие Община Златоград да участва със собствен финансов принос минимум 10 % от общия бюджет.
3. Възлага на Кмета на Община Златоград да извърши всички дейности, необходими за подготовката и реализиране на проектното предложение от страна на Община Златоград.
С уважение,
МИРОСЛАВ ЯНЧЕВ
Кмет на Община Златоград

Изготвил:

Николай Шопов, Директор на ЦСРИ

Съгласувал:

Златка Цекова, Директор на дирекция „АПО, ОС и З”, той и юрисконсулт[image: image3.png]s
Q]
£




[image: image2.png]






                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

